section_heading: Povijest
paragraph_text: Godine 1960. učinjena je revizija starijeg, vodećeg modela tvrtke, gitare Gibson Les Paul (zbog slabije prodaje), te je tvrtka učinila promjene u dizajnu modela. Većina ostalih električnih dijelova (dva pickup-a), materijal (mahagonij) ostali su identični. U početku je na promjenama radio Les Paul (tada pod ugovorom s tvrtkom Gibson), međutim novi model je redizajniran i pušten u prodaju bez njegovog znanja. Rezultat je model Gibson Les Paul SG. Iako se gitara dobro prodavala, te bila vrlo popularna, Les Paul nije bio zadovoljan izgledom gitare te je tražio micanje svoga imena iz modela. To je i učinjeno 1963., pa je nastao Gibson SG (SG je kratica za engl. "solid guitar", prevedno kao gitara punog tijela).